**Kritériá pre prijímacie konanie do I. ročníka**

**pre školský rok 2021/2022**

 **študijný odbor 2569 M informačné a digitálne technológie**

**Prijímacie skúšky** sa uskutočnia v súlade s § 65 ods. 1 – 5 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov dňa.

Prijímacej skúšky sa môžu zúčastniť uchádzači, ktorým zákonní zástupcovia podľa rozhodnutia Ministerstva školstva, vedy, výskumu a športu SR zo dňa 26.1.2021 podali v stanovenom termíne riadne vyplnenú prihlášku na strednú školu.

Ak sa na základe rozhodnutia ministra školstva, vedy, výskumu a športu **neuskutoční niektorá časť prijímacieho konania** na školský rok 2021/2022, príslušné **kritérium sa nebude hodnotiť** žiakom, ktorí príslušnú časť prijímacieho konania neabsolvujú.

**Prijímacie skúšky na školský rok 2021/2022 sa uskutočnia:**

* **v prvom termíne 3. mája 2021**  o 8.00 h pondelok a podľa potreby vzhľadom na počet uchádzačov **aj 4. mája 2021**,
* **v druhom termíne 10. mája 2021** o 8,00 h pondelok a podľa potreby vzhľadom na počet uchádzačov **aj 11. mája 2021**.

**Čl. I.**

**Všeobecné podmienky prijatia**

 1. Uchádzač navštevuje 9. ročník základnej školy a štúdium úspešne ukončí najneskôr do 31. augusta 2021.

 2. Do prvého ročníka vzdelávacieho programu úplného stredného odborného vzdelávania môže byť prijatý uchádzač, ktorý získal nižšie stredné vzdelanie podľa § 16 ods. 3 písm. b) Zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a splnil podmienky prijímacieho konania.

 3. Podmienkou prijatia uchádzača na vzdelávanie je, že uchádzač **nie je žiakom inej strednej školy.**

 4. Maximálny možný počet prijatých uchádzačov je **26 do 1 triedy**.

 5. Uchádzačovi, ktorý sa zo závažných dôvodov nemôže zúčastniť prijímacej skúšky, určí riaditeľka školy náhradný termín prijímacej skúšky na základe žiadosti zákonného zástupcu a rezervuje mu miesto v počte uchádzačov, ktorých prijíma do prvého ročníka. Dôvod neúčasti na prijímacej skúške písomne oznámi zákonný zástupca uchádzača riaditeľke školy najneskôr v deň konania prijímacej skúšky do 7,30 hod. Následne musí doložiť lekárske potvrdenie.

**Čl. II**

**Kritéria na prijatie uchádzačov do prvého ročníka v šk. roku 2021/2022**

**1. Prijatie na základe prijímacích skúšok**

Prijímacie skúšky sa budú konať písomnou formou zo slovenského jazyka a literatúry a matematiky. Obsah a rozsah skúšok zodpovedá cieľovým požiadavkám na žiaka pri výstupe zo základnej školy. Písomná skúška z každého predmetu trvá 50 minút.

Pri hodnotení sa bude v bodovom systéme zohľadňovať:

**Matematika:**

**- maximálny počet získaných bodov** **30 bodov**

Žiak úspešne vykoná prijímaciu skúšku z predmetu matematika ak získa **minimálne 10** **bodov** z celkového počtu 30 bodov.

**Slovenský jazyk a literatúra:**

- **maximálny počet získaných bodov 30 bodov**

Žiak úspešne vykoná prijímaciu skúšku z predmetu slovenský jazyk a literatúra ak z celkového počtu bodov získa **minimálne 10 bodov**.

**2. Pri rozhodovaní o prijatí uchádzača na štúdium budeme vychádzať**

**a) z výsledku písomnej časti prijímacej skúšky**

 **- matematika max 30 bodov**

 **- slovenský jazyk a literatúra max 30 bodov**

**b) z prospechu profilových predmetov (matematika a slovenský jazyk a literatúra), na konci II. polroku 8. ročníka ZŠ (**toto kritérium budeme brať do úvahy iba v prípade, ak všetci uchádzači o prijatie na štúdium boli z týchto profilových predmetov klasifikovaní známkou)

výborný......... 5 bodov dobrý .............. 2 body

chválitebný ....4 body iný prospech.....0 bodov

(max 10 bodov)

**c) z prospechu profilových predmetov (matematika a slovenský jazyk a literatúra), na konci I. polroku 9. ročníka ZŠ (**toto kritérium budeme brať do úvahy iba v prípade, ak všetci uchádzači o prijatie na štúdium boli z týchto profilových predmetov klasifikovaní známkou)

výborný......... 5 bodov dobrý .............. 2 body

chválitebný ....4 body iný prospech.....0 bodov

(max 10 bodov)

**d) z prospechu profilových predmetov (matematika a slovenský jazyk a literatúra), na konci II. polroku 7. ročníka**

výborný......... 5 bodov dobrý .............. 2 body

chválitebný ....4 body iný prospech.....0 bodov

(max 10 bodov)

**e) z prospechu profilových predmetov (matematika a slovenský jazyk a literatúra), na konci II. polroku 6. ročníka ZŠ**

výborný......... 5 bodov dobrý .............. 2 body

chválitebný ....4 body iný prospech.....0 bodov

(max 10 bodov)

**3. Umiestnenie uchádzača v olympiáde v okresnom, krajskom a vyšších kolách**

Úspešný riešiteľ olympiády v **6., 7., 8. a 9. ročníku,**  v slovenskom jazyku a literatúre, matematike, anglickom jazyku, bude hodnotený za každý ročník samostatne, body v jednotlivých kolách sa budú spočítavať.

* **okresné kolo 1. miesto 8 bodov**

**2. miesto 6 bodov**

**3. miesto 3 bodov**

**úspešný riešiteľ 1 body**

* **krajské kolo 1. miesto 15 bodov**

**2. miesto 10 bodov**

**3. miesto 5 bodov**

**úspešný riešiteľ 3 bodov**

* **celonárodné kolo 1. miesto 20 bodov**

 **2. miesto 18 bodov**

 **3. miesto 15 bodov**

 **4. – 6. miesto 10 bodov**

 **7. – 10. miesto 5 bodov**

**4. Umiestnenie uchádzača v súťažiach v oblasti informatiky**

Úspešný riešiteľ súťaže v oblasti informatiky v**6., 7.,**  **8. a 9. ročníku,** bude hodnotený za každý ročník samostatne (nie školské kolá).

**1. miesto 15 bodov 3. miesto 5 bodov**

**2. miesto 10 bodov úspešný riešiteľ 2 body**

**5. Uchádzači budú pri prijímaní** zoradení do poradia podľa počtu získaných bodov od najvyššieho po najnižší počet bodov.

**6. Pri rovnosti bodov sa poradie prijatých uchádzačov určí na základe**

* podľa § 67 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,
* **uchádzači s lepším prospechom v predmetoch matematika, slovenský jazyk a literatúra, v I. polroku 9. ročníka, bez výchovných predmetov,**

**toto kritérium budeme brať do úvahy jedine v prípade, že všetci uchádzači boli hodnotení známkou v danom polroku,**

* **uchádzači s lepším prospechom v predmetoch matematika, slovenský jazyk a literatúra, v II. polroku 8. ročníka, bez výchovných predmetov,**

**toto kritérium budeme brať do úvahy jedine v prípade, že všetci uchádzači boli hodnotení známkou v danom polroku,**

* **uchádzači s lepším prospechom v predmetoch matematika, slovenský jazyk a literatúra, v II. polroku 7. ročníka, bez výchovných predmetov,**
* **uchádzači s lepším prospechom v predmetoch matematika, slovenský jazyk a literatúra, v II. polroku 6. ročníka, bez výchovných predmetov.**

**7. Zverejnenie výsledkov a zápis prijatých uchádzačov**

* Termín na **rozhodnutie riaditeľa strednej školy o prijatí alebo o neprijatí** žiaka na základe výsledkov prijímacieho konania a **zverejnenie zoznamu uchádzačov podľa výsledkov** prijímacieho konania na webovom sídle strednej školy alebo na výveske školy je **do 20. mája 2021**.
* Termín na **doručenie rozhodnutia riaditeľa strednej školy o prijatí alebo o neprijatí** žiaka na základe výsledkov prijímacieho konania z**ákonnému zástupcovi žiaka alebo plnoletému žiakovi** cez informačný systém základnej školy napr. EduPage, odoslaním naskenovaného tlačiva prostredníctvom e-mailu, poštou alebo do elektronickej schránky je **do 20. mája 2021**. (Rozhodnutie ministra k termínom a podmienkam prijatia na štúdium na SŠ z 26.1.2021).
* Termín na **doručenie potvrdenia o nastúpení žiaka na štúdium alebo potvrdenia o nenastúpení žiaka** na štúdium strednej škole je **do 25. mája 2021**; potvrdenie sa doručuje cez informačný systém základnej školy (napr. EduPage), odoslaním naskenovaného tlačiva prostredníctvom emailu, poštou na adresu strednej školy alebo do elektronickej schránky strednej školy. Rozhodujúci je dátum doručenia strednej škole. **Vzor potvrdenia** o nastúpení žiaka na štúdium alebo potvrdenia o nenastúpení žiaka na štúdium je uvedený v **prílohe č. 3.**

**Odôvodnenie: Rozhodnutie ministra k termínom a podmienkam prijatia na štúdium na SŠ z 26.1.2021 reaguje na vývoj epidemiologickej situácie v priebehu školského roka 2020/2021. Termíny rozhodujúce pre organizáciu školského roka 2020/2021 sa určujú v nadväznosti na epidemiologickú situáciu v súvislosti s ochorením COVID-19.**

**Čl. III**

**Dôležité informácie a dátumy**

* Zákonný zástupca uchádzača môže podať žiadosť o preskúmanie rozhodnutia o neprijatí na štúdium prostredníctvom školy do 15 dní odo dňa doručenia rozhodnutia. O odvolaní uchádzača rozhodne zriaďovateľka školy Ing. Bernadetta Gábrišová.
* Riaditeľka školy zverejní informáciu o konaní, resp. nekonaní ďalšieho termínu prijímacích skúšok do 6. júna 2021. Kritériá pre prijímacie konanie v ďalšom termíne sú rovnaké ako pre prijímacie skúšky v májovom termíne.
* Ak sa uchádzač na strednú školu nezapíše do určeného termínu, riaditeľka školy bude postupovať v zmysle platnej legislatívy. Uvoľnené miesto ponúkne ďalšiemu uchádzačovi, ktorý skončil v poradí podľa výsledkov prijímacieho konania a podal odvolanie proti rozhodnutiu o neprijatí na štúdium.

Žilina, 10. februára 2021 Ing. Gabriela Pažická

 riaditeľka školy